《豫章逢王敬美入贺》
明代·黎民表

龙沙鼓吹引行驺，不作平原十日游。下士敢因县榻重，故人宁为解衣留。

江霞欲变千峰雪，篱菊初残九月秋。不是王程虚物色，卿云遥待郢歌酬。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。